Naziv filma*:Charlie* i tvornica čokolade(2005.),snimljen prema istoimenom romanu Roalda Dahla

Redatelj: Tim Burton

Glumci:Johnny Depp,Freddie Highmore,Helena Bonham Carter,Deep Roy, Philiph Wiegratz, Julia Winter

Sadržaj:

Charlie Bucket (**Freddie Highmore**) živi u trošnoj kućici izvan grada s mamom, tatom, dvije bake i dva djeda. Tata mu je slabo plaćeni izumitelj, a djedovi i bake po cijeli dan leže u jednom krevetu, jer ih više i nemaju, pokriveni dekama. Mama se brine o svima i nastoji ih prehraniti unatoč neimaštini. Charlie pomaže koliko može, a životni mu je san da jednog dana uđe u najslavniju tvornicu čokolade na svijetu, čiji je vlasnik Willy Wonka (**Johnny Depp**)

Jednog dana cijeli je svijet doznao da je Willy Wonka među svoje čokolade stavio pet koje se razlikuju od drugih: u njima je zlatna karta. Dijete koje nađe zlatnu kartu može doći u tvornicu čokolade, a onaj koji između petorice sretnika pobijedi, dobit će čudesnu nagradu. Nakon dva neuspješna pokušaja, Charlie je izgubio svaku nadu. I baš kad više ništa nije očekivao, na ulici u snijegu vidi novčanicu, otrči u trgovinu i kupi čokoladu. Ispod omota, bila je zlatna karta. I tako se našao u slatkom raju Willija Wonke.

Tamo je upoznao i djecu koja su se, kao i on, došla natjecati. Među njima je bio jedan proždrljivi debeljko koji je odmah počeo trpati u sebe sve što je vidio, zatim mali nasilnik kojemu je jedino zadovoljstvo da sve uništava,umišljena djevojčica koja je bila sigurna da će upravo ona pobijediti i jedna razmaženka koja je tjerala svog tatu da joj pribavi sve što poželi. Oni će to doznati tek na kraju, a mi smijemo odati odati odmah: pobijedit će dijete koje ima najbolje srce..

***Tim Burton*** možda je jedan od najoriginalnijih i najotkvačenijih američkih redatelja danas, što je vidljivo i iz najpovršnijeg nabrajanja nekih njegovih filmova ('Bubimir', 'Batman', 'Batman se vraća', 'Edward Škaroruki', 'Ed Wood'). Njegova filmska verzija te priče bila je svjetski hit u kinima, a film je bio i u nominaciji za Oscara za scenografiju. Osvojio je niz nagrada, a za animirani film 'Corpse Bride' (2007) nominiran je za Oscara. Među nagrađenim su mu filmovima 'Vincent', 'Sweeney Todd: The Demon Barber of the Fleet Street', 'Edward Škaroruki'... 

Britanski književnik Roald Dahl već je bio poznati pisac kratkih priča i filmskih scenarija kad je počeo pisati romane za djecu i po njima ostao zapamćen. Napisao ih je četrnaest, a prema nekima od njih snimljeni su filmovi za djecu. Najproslavljeniji mu je roman Charlie and the Chocolate Factory, prema kojemu je snimljeno desetak filmova i TV serija. Uz ovaj, Tima Burtona, najpoznatiji je film iz 1971. godine "Willy Wonka and the Chocolate Factory", također nominiran za Oscara, ali za glazbu, koji je režirao Mel Stuart, a ulogu Willyja Wonke tumačio Gene Wilder.



.